
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών και χορήγηση οικοδομικών 
αδειών στην εντός του εγκεκριμένου ρυμοτομικού σχεδίου πε¬ 
ριοχή Αθηνών. 1 

Χαρακτηρισμός ως διατηρητέου του κτιρίου που βρίσκεται στην οδό 
Απόλλωνος αρ. 42, ΟΤ 16 (Γ17) στους Δελφούς και καθορισμός 

ειδικών όρων και περιορισμών δόμησης. 2 

Τροποποίηση ρυμοτομικού σχεδίου στο Ο,Τ. 499 της περιοχής Σα- 
μίων - Ικαρίων στο Δήμο Γλυφάδας με έγκριση ιδιωτικής οδού 

και χαρακτηρισμό της σε πεζόδρομο. 3 

Αναγνώριση κυρίας ή μοναδικής οδού στη Λευκάδα. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 70535/3478 (1) 

Αναστολή οικοδομικών εργασιών και χορήγηση οικοδομικών αδειών 
στην εντός του εγκεκριμένου ρυμοτομικού σχεδίου περιοχή Αθηνών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας-υπόψη: 

1. Τις διατάξεις του άρθρου 8 του από 17.7.1923 Ν. Δ/τος «περί 
σχεδίων πόλεων κλπ» (Α' 22) όπως μεταγενέστερα τροποποιήθηκαν και 
συμπληρώθηκαν. 

2. Τις διατάξεις των άρθρων 2, 3 και 7 του Ν. 1032/1980 «περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 


3. Τις διατάξεις του εδαφίου ιδ της παραγ. 1 του άρθρου 23 του 
Ν.1558/1985 «Κυβέρνηση και Κυβερνητικά όργανα» (Α' 137). 

4. Τις διατάξεις του άρθρου 1 παρ. γ του Π.Δ/τος 183/86 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους Νομάρχες (Α' 70). 

5. Τις διατάξεις του άρθρου 2 παρ. 5 του Ν.1647/1986 «Οργανι- ■ 
σμός Κτηματολογίου και Χαρτογραφήσεως Ελλάδος (ΟΚΧΕ) και άλ¬ 
λες σχετικές διατάξεις» (Α' 141). 

6. Το ΥΠΠΟ/ΔΜΜ/49.227/1314/26.11.1990 έγγραφο του 
Τμήματος Αρχιτεκτονικών Μελετών του Υπουργείου Πολιτισμού. 

7. Το 69/Δ υπηρεσιακό σημείωμα της Διεύθυνσης Πολεοδομικού 
Σχεδιασμού, Τμήμα Παραδοσιακών Οικισμών. “Γ* 

8. Το γεγονός ότι επίκειται τροποποίηση του ρυμοτομικού σχεδίου 
της περιοχής, αποφασίζουμε: 

1. Αναστέλλονται για ένα (1) χρόνο οι οικοδομικές εργασίες και η χο¬ 
ρήγηση οικοδομικών αδειών σε εντός του εγκεκριμένου ρυμοτομικού 
σχεδίου Αθηνών περιοχή, στο ιστορικό κέντρο, και ειδικότερα στα οικο¬ 
δομικά τετράγωνα 8. 8α, 7 και 7α που περικλείονται από τις οδούς Μα- 
κρυγιάννη Χατζηχρήστου-Μητσαίων και Δ. Αεροπαγίτου, όπως η ανω¬ 
τέρω περιοχή φαίνεται περικλειόμενη με μπλέ γραμμή και με στοιχεία 
Α.Β.Γ.Δ.Ε.Ζ.Α στο σχετικό πρωτότυπο διάγραμμα σε κλίμακα 1:500 
που θεωρήθηκε από τον Προϊστάμενο της Δ/νσης Τοπογραφικών Εφαρ¬ 
μογών με την 70535/1991 πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση στην Εφημερίδα της 
Κυβερνήσεως. 

■ 2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιουνίου 1991 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 

Αριθ. 70402/3387 (2) 

Χαρακτηρισμός ως διατηρητέου του κτιρίου που βρίσκεται στην οδό 

Απόλλωνος αρ. 42, ΟΤ 16 (Γ17) στους Δελφούς και καθορισμός ει¬ 
δικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Οργανισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του ν. 1772/1988 «Τροποποίηση διατάξεων 
του ν. 1577/1985 «ΓΟΚ» και άλλες σχετικές διατάξεις» (Α' 91). 

2. Την 85204/2589/12.12.1990 απόφαση «Μεταβίβαση αρμο¬ 
διοτήτων του Υπουργού ΠΕ.ΧΩ.ΔΕ στον Γενικό Γραμματέα, στους Γε¬ 
νικούς Διευθυντές και στους Προϊσταμένους Δ/νσεων των Τμημάτων 
του Υπουργείου ΠΕ.ΧΩ.ΔΕ» (Β' 808). 

3. Την από 29.1.1991 αιτιολογική έκθεση της Διεύθυνσης Πολεο- 
δομικού Σχεδιασμού τμήμα Παραδοσιακών Οικισμών. 

4. Την από 6.3.1991 σύμφωνη γνώμη της ενδιαφερομένης Γεωρ¬ 

γίας Ζαφειροπούλου - Ρήγα για τον χαρακτηρισμό ως διατηρητέου του 
παραπάνω κτιρίου, αποφασίζουμε: ' 

1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου Δελφών (Ν. Φωκίδος) Ο.Τ. 16 (Γ 17) και επί της 
οδού Απόλλωνος αρ. 42 φερόμενο ως ιδιοκτησία Γεωργίας Ζαφειρο- 
πούλου - Ρήγα, όπως φαίνεται με μαύρη διαγράμμιση στο σχετικό πρω¬ 
τότυπο διάγραμμα σε κλίμακα 1:1000, που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με την υπ’ αριθ. 
70402/1991 πράξη του και που συνοπτικό του αντίτυπό του σε φωτο- 
σμϊκρυνση δημοσιεύεται με την παρούσα απόφαση στην Εφημερίδα της 


Κυβερνήσεως. 

2. Στο χαρακτηρισμό ως διατηρητέο κτίριο απαγορεύεται κάθε αφαί¬ 
ρεση,αλλοίωση ή καταστροφή των επί μέρους αρχιτεκτονικών και δια- 
κοσμητικών στοιχείων του. 

3. Επιτρέπεται η επισκευή εκσυγχρονισμός των εγκαταστάσεων, η 

ενίσχυση του φέροντα ορανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου, εφόσον 
δεν αλλοιώνεται ο αρχιτεκτονικός χαρακτήρας του. Γ 

4. Δεν επιτρέπεται οποιουδήποτε είδους προσθήκη στο διατηρητέο 
κτίριο. Η ανέγερση νέου κτιρίου στο οικόπεδο αυτού είναι δυνατή μετά 
από ειδική ρύθμιση σύμφωνα με τις διατάξεις της παρ. 2 του άρθρου 4 
του Νόμου 1577/85 (Α' 210) εφόσον δεν παραβλάπτεται το διατηρη¬ 
τέο κτίριο και ο χώρος που το περιβάλλει. 

5. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση τυ διατηρητέου κτιρίου ή του περιβάλλο¬ 
ντος αυτό μανδροτοίχου. Επιτρέπεται μόνο η τοποθέτηση επιγραφών 
περιορισμένων διαστάσεων που υποδηλώνουν τυχόν χρήσεις του κτι¬ 
ρίου, μετά την έγκριση της Επιτροπής Πολεοδομικού και Αρχιτεκτονι¬ 
κού Ελέγχου (ΕΠΑΕ). . 

6. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου,απαιτείται η έγκριση της ΕΠΑΕ. 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουνίου 1991 

Με εντολή Υπουργού 
Ο Γενικός Διευθυντής Πολεοδομίας 
ΚΩΝΣΤΑΝΤΙΝΟΣ ΠΑΥΛΟΠΟΥΛΟΣ 

Αριθ. 441802/2350/90 (3) 

Τροποποίηση ρυμοτομικού σχεδίου στο Ο.Τ. 499 της περιοχής Σαμίων 
- Ικαρίων στο Δήμο Γλυφάδας με έγκριση ιδιωτικής οδού και χαρα¬ 
κτηρισμό της σε πεζόδρομο. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Το Ν. Δ/γμα της 17.7/16.8.1923. 

2. Την παρ. 2 του άρθ. 4 του Ν. 622/77. 

3. Το Π. Δ/γμα 183/9.5.86 (ΦΕΚ 70/Α/5.6.86). 

4. Το Ν. Δ/γμα 1147/72 «περί Διοικήσεως Μείζονος Πρωτευού- 
σης». 

5. Την εγκ. με αρ. Λ7/13.1/17.11.12.72. 

6. Το Π. Δ/γμα 910/77 «περί Οργανισμού Υ.Α.&». 

7. Τον Ν. 1032/80 «περί ΧΟΠ». 

8. Τον Ν. 1558/85 «περί Κυβερνήσεως και Κυβερνητικών Οργά¬ 
νων» άρθ. 24 παρ. 1. 


9. Τους Ν. 1232/82 και 1235/82. 

10. Την Υπουργική απόφαση 7524/1151/83 (ΦΕΚ 76ί/Β/ 
83). 

11. Την με αρ. 242/90 απόφαση του Δήμου Γλυφάδας. 

12. Την γνωμοδότηση του Ν.Δ. ΠΕΧΩΔΕ από την συνεδρίαση της 
25.4.91 πρακτ. 16, αποφασίζουμε: 

Εγκρίνουμε την τροποποίηση ρυμ. σχεδίου στο Δήμο Γλυφάδας με 
χαρακτηρισμό σε πεζόδρομο αδιεξόδου ιδιωτικής οδού που βρίσκεται 
στο Ο.Τ. 499 της περιοχής Σαμίων - Ικαρίων με επιβολή εκατέρωθεν 
προκηπίου πλάου 3,00 μ. 

Για την ενημέρωση των ενδιαφερομένων το σχεδ/μα θα αναρτηθεί 
επί 15/θήμερον στα γραφεία της Δ/νσης Πολ/μίας Πειραιά. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 15 Μαΐου 1991 

Ο Νομάρχης 
Π. ΓΥΦΤΟΥΛΑΣ 

Αριβ. 1543 (4) 

Αναγνώριση κυρίας ή μοναδικής οδού στη Λευκάδα. 

Ο ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις του ν. 1032/80 (ΦΕΚ 53 Α’) «περί συστάσεως 
Υπουργείου Χ.Ο.Π.» όπως τροποποιήθηκε και συμπληρώθηκε με το Ν. 
1558/85 (ΦΕΚ 137 Α') «Κυβέρνηση και Κυβερνητικά Όργανα», 

2. Το Π.Δ. από 17.10.78 (ΦΕΚ 538 Δ') «περί δόμησης εκτός σχε¬ 
δίου» όπως αυτό μεταγενέστερα συμπληρώθηκε και τροποποιήθηκε με 
το Π.Δ. της 24.5.85 (ΦΕΚ 270 Δ') και συγκεκριμένα το άρθρο 1 παρ. 
2β (κατά παρέκκλιση, δόμηση σε οικόπεδα έχοντα πρόσοψη επί Διε¬ 
θνών. Εθνικών, Επαρχιακών, Δημοτικών καί Κοινοτικών Οδών), που η 
αναγνώριση των οδών σε κυριότερες ή μοναδικές, γίνεται με απόφαση 


του οικείου Νομάρχη, μετά από γνώμη του Συμβουλίου Χ.Ο.Π. του Νο¬ 
μού. 

3. Την αρ. 11/12.6.1991 γνωμοδότηση του ΣΧΟΠ, αποφασί¬ 
ζουμε: 

Αναγνωρίζουμε σαν κύρια Κοινοτική Οδό, για την οποία έχουν ισχύ 
οι διατάξεις του από 31.5.85 (ΦΕΚ 270Δ') Π.Δ. όπως αυτό μεταγενέ¬ 
στερα συμπληρώθηκε, τον δρόμο που ενώνει τον οικισμό Νικιάνας με 
την Κοινότητα Αλεξάνδρου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 13 Ιουνίου 1991 

Ο Νομάρχης 
Γ. ΛΑΪΝΑΣ 














